cyanic-selkie/wikianc huggingface dataset:
Richard Henderson
Henderson väitteli tohtoriksi Cambridgen yliopistosta vuonna 1969. Vuosina 1970–1973 hän toimi post doc -tutkijana Yalen yliopistossa, mutta palasi tämän jälkeen takaisin Cambridgeen. Vuodesta 1986 Henderson on toiminut Cambridgessa olevan molekyylibiologian laboratorion johtajana. Henderson on tutkinut bakteerien fotosynteesiä katalysoivaa proteiinia bakteriorodopsiinia. Bakteriorodopsiini on kiinnittyneenä bakteerien solukalvoon, minkä vuoksi sen kiteyttäminen ja tutkiminen röntgendiffraktiolla on vaikeaa. Henderson eristi solukalvon ja proteiinin ja lisäsi näytteeseen glukoosiliuosta. Glukoosiliuos esti näytettä kuivumasta elektronimikroskoopin vakuumissa ja täten proteiini säilytti rakenteensa. Jotta elektronimikroskoopin elektronisuihku ei vaurioittaisi proteiinia Henderson käytti tavallista heikompaa elektronisuihkua. Näin hän sai kuvan, jonka yhdistämällä röntgendiffraktiosta saatuun informaation hän sai aikaiseksi mallin bakterioropodsiinista. Kolmiulotteisen molekyylimallin hän julkaisi vuonna 1975. Henderson oli ensimmäinen, joka käytti elektronimikroskopiaa membraaniproteiinin rakenteen selvittämiseen. Henderson jatkoi menetelmän kehittämistä ja vuonna 1990 hän julkaisi atomiresoluutioisen mallin bakteriorodopsiinin rakenteesta. Henderson on saanut tutkimuksistaan useita tunnustuksia. Näitä ovat muun muassa Ernst Ruska Prize vuonna 1980, Rosenstiel Award vuonna 1990 , lääketieteen Louis-Jeantet-palkinto 1993 ja Wiley-palkinto biolääketieteissä vuonna 2017 yhdessä Joachim Frankin ja Marin van Heelin kanssa.
Miracinonyx
Miracinonyx inexpectatus
Lajin fossiileja on löydetty usein yhdessä Smilodonin ja jaguaarin fossiilien kanssa. Mahdollisesti nämä kolme saalistajaa täyttivät samankaltaiset ekologiset lokerot kuin gepardi, leijona ja leopardi nykyään Afrikassa. Miracinonyx luultavasti erikoistui saalistamaan nopeita eläimiä avoimessa maastossa. Miracinonyx inexpectatuksen isotooppianalyysit Kaliforniasta viittaavat lajin saalistaneen Tetrameryx irvingtonensis -hanka-antilooppeja ja Hemiauchenia-kameleita.
Evoluutio
On ollut kiistaa siitä, oliko Miracinonyx läheisempää sukua puumalle vai gepardille. 1970-luvulla Daniel Adams ei uskonut, että yhtäläisyydet voisivat johtua konvergenttisesta evoluutiosta, ja luokitteli siksi Miracinonyx-lajit samaan sukuun gepardin kanssa. Lisäksi hän ehdotti, että gepardit olivat saaneet alkunsa Uudessa maailmassa, eivät Vanhassa maailmassa, kuten aiemmin oli ajateltu. Myöhemmät tutkimukset ovat kuitenkin osoittaneet, että Miracinonyx on kuin onkin läheisempää sukua puumalle kuin gepardille ja että gepardimaiset piirteet johtuvat konvergenttisesta evoluutiosta. Lisäksi nykyinen fossiiliaineisto vahvistaa, että gepardit kehittyivät Vanhassa maailmassa.
Michael Bilirakis
thumb|right|Michael Bilirakis Michael Bilirakis (s. 16. heinäkuuta 1930) on yhdysvaltalainen republikaanisen puolueen poliitikko. Hän istui vuosina 1983–2007 Yhdysvaltain edustajainhuoneen jäsenenä Floridan yhdeksännestä vaalipiiristä.
Ivan Aksakov
Puolan kapina vuonna 1863 sai Aksakovin, kuten Mihail Katkovinkin, kääntymään jyrkäksi reaktionääriksi ja puolalaisvastaiseksi. Toisin kuin Katkovilla, Aksakovilla oli jatkuvia vaikeuksia sensuurin kanssa, sillä hän arvosteli viranomaisten toimintaa ja Venäjän hallituksen kansallisuuspolitiikkaa, joka ei hänen mielestään ollut tarpeeksi venäläiskansallista. Hänen vuosina 1867–1868 julkaisemansa Moskva-lehti kiellettiin nopeasti. Aksakov toimi myös vuonna 1858 Moskovaan perustetun Slaavilaisen komitean sihteerinä. Komitea ja sen sisarkomiteat Pietarissa ja Odessassa saivat suuren merkityksen vuosien 1875–1878 Balkanin kriisin aikana, jolloin ne muun muassa keräsivät rahaa ja kokosivat vapaaehtoisia Balkanille lähetettäviksi. Yleistä mielipidettä panslavistiseen suuntaan ohjailleella Aksakovilla on sanottu olleen merkittävä vaikutus Venäjän ja Turkin välisen sodan syttymiseen. Venäjän hallitus lakkautti Slaavilaisen komitean Aksakovin pidettyä kesäkuussa 1878 eräässä tilaisuudessa puheenvuoron, jossa hän arvosteli jyrkästi venäläisten diplomaattien toimintaa Berliinin kongressissa. Aksakovin kuoltua vuonna 1886 hänelle järjestettiin suurmiehen hautajaiset.
1960-luku
Vuosikymmenen teemoja olivat osallistuminen, ihanteet ja kannanottaminen.
Maailmanpolitiikka
Syyskuun alussa vuonna 1965 puhkesi taisteluita Intian ja Pakistanin välisellä raja-alueella Kašmirissa. YK:n pääsihteeri U Thant tarjoutui 6.9. toimimaan kiistan sovittelijana, mutta tämäkään ei johtanut yksimielisyyteen maiden välillä.
Tasa-arvo
pienoiskuva|pysty|[[Martin Luther King, Jr.|Martin Luther King pitämässä kuuluisaa I Have a Dream -puhettaan Lincolnin muistomerkillä 1963.]] Yhdysvaltain musta väestö heräsi 1960-luvulla vaatimaan itselleen täysiä kansalaisoikeuksia. Kansalaisoikeusliikkeen johtoon noussut pastori Martin Luther King, Jr. järjesti suuria mielenosoituksia eri puolella Yhdysvaltoja. Merkittävimpänä näistä pidetään 28. elokuuta vuonna 1963 Washingtonissa järjestettyä suurmielenosoitusta, johon saapui yli 250 000 ihmistä. King piti silloin kuuluisan I Have a Dream -puheensa. Huhtikuussa vuonna 1968 King matkusti Memphisiin puhumaan. James Earl Ray ampui motellin parvekkeelta Kingin 4. huhtikuuta.
Tradenomiopiskelijaliitto
Tradenomiopiskelijoiden jaostot
Tradenomiopiskelijat voi perustaa vuosittain toimintansa tueksi erilaisia jaostoja. Jaostojen tehtävänä on auttaa suunnittelemaan ja kehittämään liiton toiminnan eri osa-alueita kuten viestintää, koulutuspolitiikkaa sekä kulttuuri- ja perinnetoimintaa.
1960-luku
Kolmannen maailman maat
Kiinassa uuden sukupolven nuoret kommunistit alkoivat johtajansa Mao Zedongin käskystä toteuttaa kulttuurivallankumousta. Maon laajalle levinnyt sanoma läntiselle nuorisolle oli, että pitäisi kapinoida vanhempaa ikäluokkaa vastaan ja toteuttaa vallankumous. Maosta tuli esikuva monille nuorille, ja Maon Pientä punaista kirjaa julkaistiin laajalti.
Opiskelijamielenosoitukset
Konservatiivisen monimiljonääri Axel Springerin omistama lehti Bild kirjoitti pitkiä artikkeleita Dutschkea vastaan. Bild oli puolueeton lehti, mutta Spinger itse oli oikeistokonservatiivi ja kuului Saksan konservatiiviseen CDU-puolueeseen. Vasemmisto-opiskelijaliitto osoitti mieltään Spingerin viestintäimperiumia ja hänen henkilökohtaista vaurastumistaan vastaan. Saksassa opiskelijat eivät kuitenkaan saaneet työläisiä tukemaan heitä kuten Ranskassa. Työläiset olivat Itä-Saksasta paenneita tehdastyön tekijöitä ja he olivat jo kokeneet sosialistisen todellisuuden.
Juice Wrld
Uudet albumit ja kuolema (2019–)
Higginsin toinen studioalbumi ja viimeinen ennen hänen kuolemaansa julkaistu albumi, Death Race for Love, julkaistiin 8. maaliskuuta 2019. Albumi nousi Billboard 200 -listan ensimmäiseksi. Albumin ensimmäisessä kappaleessa ”Empty” Higgins lauloi masennuksestaan. Hän kertoi Geniusin haastattelussa, kun häneltä kysyttiin avoimuudestaan musiikissaan, ettei hänellä koskaan ollut mitään salattavaa. Billboardin kansikertomuksessa häntä kutsuttiin albumin jälkeen emo rapin ”ensisijaiseksi lähettilääksi”. Higgins voitti vuoden 2019 Billboard Music Awards -gaalassa parhaan uuden artistin palkinnon. Kiitoksen keskellä jotkut kriitikot syyttivät häntä naisvihamielisyydestä ja viittasivat hänen kuvauksiinsa naisista, kuten kappaleessa ”All Girls are the Same” (”kaikki tytöt ovat samanlaisia”).
Higginsin toinen postuumi albumi Fighting Demons julkaistiin 10. joulukuuta 2021. Dokumenttielokuva "Into The Abyss" julkaistiin 16. joulukuuta 2021.
Ksantiinioksidaasi
Rakenne, kofaktorit ja inhibiittorit
Massaltaan ksantiinioksidaasi on noin 100–310 kDa. Se on hyvin monimutkainen entsyymi johon on liittynyt rautaa, molybdeeniä ja kaksi flaviinimolekyyliä FAD:n muodossa.
Ksantiinioksidaasi ja terveys
Koska ksantiinioksidaasi lisää toiminnallaan virtsahapon määrää käytetään kihdin hoitamiseen entsyymiä inhibitoivia aineita kuten allopurinolia
Harvinaisessa perinnällisessä sairaudessa ksantinuriassa ksantiinioksidaasi puuttuu. Tämä voi johtaa sappikivien syntyyn.
Mini John Cooper Works WRC
Minin suunnittelua ja rallitallin toimintaa valittiin johtamaan Prodrive, joka aiemmin vastasi Subarun rallitiimin toiminnasta. Kaudella 2012 tallin autoilla ajoivat muun muassa Daniel Sordo ja Chris Atkinson.
Terveyden biodiversiteettihypoteesi
Tulehduksellisten sairauksien ennaltaehkäisy ja terveyden ylläpito
Kun monimuotoiseen luontoon perustuvat terveyshyödyt otetaan vakavasti, kustannussäästöt voivat olla suuret. Esimerkiksi vuonna 2011 astman ja allergian aiheuttamat kokonaiskustannukset yhteiskunnalle olivat 1,3–1,6 miljardia euroa. Suorien kustannusten osuus oli 319 milj. €, joista suurin menoerä 180 milj. € kului lääkkeisiin. Allergisten sairauksien suorat kustannukset, työkyvyttömyys mukaan lukien, ovat 2000-luvulla vähentyneet 15 % kansallisen allergiaohjelman (2008–2018) suunnanmuutoksen tuloksena. Ohjelmassa painopistettä siirrettiin oireiden hoidosta ennaltaehkäisyyn, muun muassa luontokontaktin merkityksen paremmalla huomioinnilla.
Luontoaltistusta voidaan lisätä, vaikka lisätietoa tarvitaan
Ei vielä tiedetä, kuinka paljon luontokontaktia tarvitaan, miten ympäristön mikrobit tarkalleen päätyvät elimistöön, mitkä mikrobit ovat tärkeimpiä immuunijärjestelmän kehitykselle tai mitkä ovat mikrobien vuorovaikutussuhteet. Riittääkö kesämökillä loman aikana saatu luontoaltistus, vai tulisiko ympäristön mikrobeille altistua säännöllisesti arjessa?
Tulevien äitien ja lasten luontoaltistus
Immuunijärjestelmä kehittyy edelleen lapsena, joten vaikuttaminen lasten mikrobialtistukseen on tärkeää. On todettu, että metsien ja peltojen puute kodin lähiympäristössä yksipuolistaa lasten ja nuorten ihon bakteeristoa. Päiväkodit ja koulut ovat hyviä kanavia lisätä luontoaltistusta, sillä ne kattavat koko ikäluokan riippumatta perheiden toimintatavoista. Kansanterveyden kannalta erityistä huomiota tulisikin kiinnittää päiväkodeissa ja kouluissa tapahtuvaan altistukseen, jolloin altistuminen ei jää pelkästään perheen toimintatapojen varaan.
Kehon mikrobistot muuttuvat koko ihmiselämän ajan, joten kaikki ikäryhmät hyötyvät altistumisesta luonnon mikrobistolle. Omat valinnat ja elintavat asumisessa, ravinnossa, liikkumisessa ja vapaa-ajan vietossa ovat altistumisen avain. Immuniteettia voidaan vahvistaa koko elämän ajan lisäämällä monipuolista yhteyttä luontoon. Immuunijärjestelmän toiminta heikkenee iän myötä, joten säännöllinen altistus luontoympäristölle on tärkeä myös vanhuksille.
Miten kaupunkisuunnittelulla mahdollistetaan arjen altistus?
Kaupungistuminen eli väestön siirtyminen maaseudulta kaupunkeihin, on globaali ilmiö. Kaupunkirakenteen tiivistyessä on tärkeää turvata kaupunkiluonnon säilyminen. Rakennetun ympäristön suunnittelussa on huomioitava paitsi luonnon kokonaisvaltaiset terveyttä ja hyvinvointia edistävät vaikutukset, myös mahdollisuudet altistua monimuotoiselle luonnolle ja mikrobeille. Suomessa kaupunkiluonnon tila on vielä suhteellisen hyvä verrattuna moneen muuhun Euroopan maahan.
Riku Tiainen
Ura
Tiainen on Diskoksen kasvatti. Hän oli kaudella 2010–2011 C-nuorten I-divisioonan karsinnoissa joukkueensa paras syöttäjä ja jakoi sisäisen pistepörssin voiton Olli Hakalan kanssa tehoilla 3+4=7. Kaudeksi 2011–2012 Tiainen siirtyi JYPin B2-nuoriin. Hän oli pudotuspeleissä joukkueen paras pistemies ja jakoi sisäisen maalipörssin voiton Teemu Vääräkosken kanssa tehoilla 3+2=5. Kesken kauden 2012–2013 Tiainen siirtyi JYPin B-nuorten SM-sarjajoukkuesta sarjatasoa alemmas Diskoksen B-nuorten Mestis-joukkueeseen, kuten myös kesken seuraavan kauden 2013–2014 A-nuorissa. Kaudeksi 2014–2015 hän palasi taas JYPin A-nuoriin. Tiainen oli tehoilla 14+12=26 joukkueen paras pistemies ja jakoi sisäisen pistepörssin voiton Olli Muittarin kanssa.
Catherine O’Hara
Yksityiselämä
pienois|pysty|O’Haran vaahteranlehden muotoinen tähti Kanadan Walk of Famella.
Jim Wynorski
Aiemmin mainoksia työstänyt Wynorski aloitti elokuvauransa halpaelokuvatuottaja Roger Cormanin tallissa. Hänen ensimmäinen saavutuksensa elokuva-alalla oli käsikirjoituksen laatiminen Cormanin tuottamaan elokuvaan Forbidden World (1982).
Adam Warlock
Historia
Mies kuitenkin heräsi myöhemmin henkiin ja tapasi nerokkaan tiedemiehen nimeltä Suuri Kehittäjä. Tämän ohjauksessa Mies sai uuden nimen, Adam Warlock ja tarkoituksen elämälleen. Suuri Kehittäjä nimittäin oli luonut Vastamaan, maapallon kaksoiskappaleen, jolla ei kuitenkaan vallitsisi pahuutta. Pahuuden voimat kuitenkin olivat jo saapuneet paikalle Ihmispedon hahmossa ja huolestunut Kehittäjä halusi Warlockin puhdistava paratiisinsa. Tehtävää varten Kehittäjä antoi Warlockille voimallisen Sielukiven (yhden Ikuisuuskivistä), jonka ansiosta Warlock kykenee tuntemaan toisten ihmisten sielut ja imemään niitä Sielukiven sisällä sijaitsevaan Sielumaailmaan.
Audie Murphy
Elämäkerta
Samoihin aikoihin kotiuttamisensa kanssa näyttelijä James Cagney, joka oli nähnyt kuvan Murphystä Life-lehden kannessa, pyysi häntä muuttamaan Hollywoodiin. Ensimmäisen pääroolinsa hän sai vuonna 1949 elokuvassa Vihan lapsi. Vuonna 1955 Murphy näytteli itseään elämäkertaelokuvassa Helvettiin ja takaisin, josta tuli Universalin kautta aikojen tuottoisin elokuva, kunnes vuonna 1975 Tappajahai ohitti sen. Muita elokuvia, joissa Murphy näytteli olivat muun muassa Kunnian kentällä (1951) ja Hiljainen amerikkalainen (1958). Kaikkiaan Murphy esiintyi 44 elokuvassa 25 vuoden aikana ja hän sai tähden Hollywood Walk of Famelle.
Vuonna 1950 Murphy liittyi Teksasin kansalliskaartiin, toivoen pääsevänsä mukaan Korean sotaan. Vaikkei tämä toive toteutunutkaan, Murphy palveli kansalliskaartissa vuosia, ja yleni lopulta majuriksi.
Friedrich Reinhold Kreutzwald
Elämäkerta
Kreutzwald oli maaorjan poika. Hänen isänsä oli suutari Juhan Reinholdson (1766–1832) ja äitinsä sisäkkö Ann (1770–1846); isä vapautettiin maaorjuudesta vuonna 1815. Kreutzwaldin kotitila (mäkitupa) oli nimeltään Ristimets, ja koulussa nimi muutettiin saksalaiseen muotoon Kreutzwald.
Kreutzwald jäi eläkkeelle kaupunginlääkärin virasta vuonna 1877 ja vietti viimeiset vuotensa Tartossa, jossa hän kuoli 25. elokuuta 1882.
Mikin klubi
Yleisö
Yleisössä on muita tuttuja Disney-hahmoja, esimerkiksi Aladdin ja Jafar, Bambi, Pinokkio ja Herkules. Joukossa on nähty myös Scar ja hyeenat, Shenzi, Banzai ja Ed. Scar ei ole puhunut kertaakaan.
Äänirooleissa
Alkuperäiset:
Safavidit
Vuonna 1501 Isma'il I (1487–1524) valloitti Tabrizin kaupungin ja julisti itsensä sen jälkeen šaahiksi. Kaksitoistašiialaisuudesta tuli hänen vaikutuksestaan Persian valtionuskonto myös tuleviksi vuosisadoiksi. Isma'ilin valtakaudella muodostuivat Iranille myös suurin piirtein sen nykyiset rajat. Niiden länsipuolelle jäi Osmanien valtakunta ja itäpuolelle Keski-Aasian muslimikulttuurit.
Aurgazyn piiri
Aurgazyn piiri on paikallinen itsehallintoalue Baškortostanin keskiosassa. Piirin hallinnollinen keskus Tolbazyn kylä sijaitsee 80 kilometriä tasavallan pääkaupungista Ufasta etelään. Piiri on perustettu 1930. Piiri koostuu 22 maalaiskunnasta, joissa on yhteensä 141 kylää.
Helvettiin ja takaisin
pienoiskuva|Audie Murphy ja [[Susan Kohner elokuvan trailerissa.]] Helvettiin ja takaisin (To Hell and Back) on Jesse Hibbsin ohjaama yhdysvaltalainen sotaelokuva vuodelta 1955. Se pohjautuu Audie Murphyn samannimiseen omaelämäkertateokseen ja Murphy esittää elokuvassa itseään. Elokuva oli Universalin tuottoisin elokuva, kunnes vuonna 1975 Tappajahai ohitti sen.
Herbert Landon
Esiintyminen Hämähäkkimies-animaatiosarjassa
Landon alun perin esiintyi kaudella kaksi, tiedemiehenä, joka työskentelee Brant Corporationissa, mutta salaisesti Kingpinille. Hän vihaa mutantteja ja hän on kehittänyt kemikaalin, joka tuhoaa mutantit.
Landon kidnappasi Henry McCoyn (alias Pedon) testejään varten. Wolverine ja Hämähäkkimies kuitenkin tulivat pelastamaan Pedon samalla kun Mörköllä oli levyke joka sisälsi koko Landonin elämäntyön, Landon yritti saada sen, mutta vahingossa putosi omaan testiaineeseensa.
Vaikka Landon pitääkin Alistairin itsensä ohjaamista mielenkiintoisena, määrää Kingpin apurinsa tuomaan Alistairin takaisin ennen kuin tämä tuhoaa Normanin. Hämähäkkimies tulee salaa Alistairin ”takaisin haku joukkoihin” ja saa selville, että Spencer Smythe onkin edelleen elossa ja kertoo tästä Alistairille, joka pakenee syväkäädytetyn isänsä ruumiin kanssa Kingpinin piilopaikasta jättäen näin Kingpinin ja Landonin taakseen lopullisesti.
Terry Brooks
Shannara-sarjaan pohjautuva televisiosarja The Shannara Chronicles sai ensiesityksensä vuonna 2016 MTV-kanavalla. Sarjan ovat luoneet Alfred Gough ja Miles Millar.
Yao Ming
NBA-tilastot
Ottelukohtaisen piste-ennätyksensä 41 pistettä Yao teki 22. helmikuuta 2004 Atlantaa vastaan.
Georges Mélièsin filmografia
thumb|Georges Méliès 1890-luvulla. thumb|Mélièsin studio Montreuil’ssä.
Hirviantilooppi
Lisääntyminen
Ensimmäinen parittelu naarashirviantiloopilla tapahtuu noin 15 kuukauden iässä ja sen raskausaika on 8,5–9 kuukautta. Synnytys tapahtuu usein sadekautena ja jälkeläisiä tulee vain yksi kerrallaan.
Jean Bourgain
thumb|Jean Bourgain vuonna 2012. Baron Jean Bourgain (28. helmikuuta 1954 Oostende, Belgia – 22. joulukuuta 2018 Bonheiden, Belgia) oli belgialainen matemaatikko.
Hän väitteli vuonna 1977 Brysselissä Banachin avaruuksien teoriasta. Hän työskenteli muun muassa Institute for Advanced Study -tutkimuslaitoksessa.
Generation Terrorists
Vaikeuksien välttämiseksi levy julkaistiin Yhdysvalloissa osittain sensuroidussa muodossa. Muualla albumi julkaistiin alkuperäisenä. Manicsien innoittaja The Clash oli ajautunut samanlaiseen tilanteeseen esikoisalbuminsa (The Clash) kanssa.
Levyn kaikki kappaleet ovat Nicky Wiren ja Richey James Edwardsin sanoittamia ja musiikin puolestaan sävelsivät James Dean Bradfield ja Sean Moore. Näistä pois luettuna Damn Dog, joka on cover-versio Sleez Sistersin kappaleesta vuodelta 1980.
Tšervena Zvezda Sofia
Tšervena Zvezda Sofia ( on bulgarialainen jääkiekkoseura, joka on kotoisin Sofiasta. Seura pelaa bulgarian jääkiekon pääsarjassa. Seura on pelaa ryhmässä B, joka on amatöörisarja.
Rubén González Rocha
Ura
Rubén on käynnyt läpi Real Madridin junioriakatemian. Ensiesiintymisensä edustusjoukkueessa hän teki 10. toukokuuta 2002 ottelussa Deportivo La Coruña vastaan. Kaikkiaan hän pelasi neljä ottelua edustusjoukkueessa. Kauden 2003–2004 loppupuoliskon hän pelasi lainalla saksalaisessa Borussia Mönchengladbachissa.
Attapu
thumb|190px|Attapun sijainti Laosissa Attapu (myös Attapeu, Laoksi ອັດຕະປື) on Laosin provinssi, joka sijaitsee maan eteläosassa. Attapun pääkaupunki on Attapu, jota kutsutaan myös nimellä Muang Samakhisai. Attapun pinta-ala on 10 230 neliökilometriä. Vuoden 2015 väestönlaskennassa maakunnassa oli  139 600 asukasta. Alueella asuu keskimäärin 11 ihmistä neliökilometrillä. Attapu jakautuu viiteen eri hallintoalueeseen.
Linn Persson
Ura
Vuoden 2019 MM-kilpailuissa Persson oli jälleen hopeaa voittaneen Ruotsin joukkueen avaaja. Lisäksi hän oli viidenneksi sijoittuneessa sekaviestijoukkueessa. Henkilökohtaisilla matkoilla hän sijoittui parhaimmillaan yhdeksänneksi yhteislähdössä. Kaudella 2018–2019 Persson myös saavutti uransa siihen asti parhaan henkilökohtaisen kilpailun sijoituksen. Se on viides sija Holmenkollenin takaa-ajosta.
Malaxkallan
Saarella on kalastajamökkejä sekä suojasatama.
Jäätikköjoki
thumb|Jäätikköjoen tunnelin suuaukko Foxin jäätiköllä Westlandin kansallispuistossa [[Uusi-Seelanti|Uudessa-Seelannissa.]] Jäätikköjoki saa vetensä jäätiköiden sulamisvesistä, jotka kerääntyvät yhteen puroiksi ja jotka yhtyvät lopulta jäätikköjokeen jäätikön sisällä. Alussa sulamisvirtaukset kulkevat jäätikön pinnalla tai reunalla ja valuvat halkeamien tai jäätikkökaivojen kautta jäätikön alle tunneleihin. Sulamisvettä syntyy myös jäätikön pohjalla, kun jäämassojen aiheuttama paine laskee jään sulamispisteen alle vallitsevan lämpötilan. Tunnelit mutkittelevat jään sisällä, haarautuvat ja yhtyvät toisiinsa maaperän muotojen vaikutuksesta. Tunnelien muoto, syvyys ja kulkusuunta vaikuttavat joen ominaisuuksiin ja sen käyttäytymiseen suuresti. Jäätikköjoki purkautuu myöhemmin esiin jäätikön reunan alta ja vesi voi päättyä jäätikköjärveen, mereen tai se jatkaa matkaansa jäätikön reunalta alavalle maalle tavallisena pintavesijokena.
Altasulaminen
Yleensä jäätikön pohja on kylmyydestä johtuen jäätynyt kallioon kiinni. Kesäisin lämpötilan kasvaessa voi jäätikkö lämmetä lähelle sulamispistettä. Sulamispisteen arvo on vedellä eli jäällä riippuvainen paineesta, joka kohdistuu jäähän. Painetta aiheuttaa jäätikön pohjalla sen oma paino. Kun jäätä on tarpeeksi paksu kerros, aiheuttaa kasvanut paine jään sulamispisteen alenemisen vallitsevan lämpötilan alapuolelle ja jää alkaa sulaa jäätikön pohjalla. Sulannut vesi siirtyy tässä paineessa sellaiseen suuntaan, jossa paine on pienempi. Tällaisia suuntia ovat murtuneen jään halkeamat, jäätikkökaivot, jäänalaiset tunnelit ja jäätikön reuna. Jään painosta syntyvä paine siis työntää vettä sekä jäätikön yläpintaa tai jäätikön reunaa kohti.
Jäätikköjokien kulutusmuodot
Satulakurut ovat syntyneet tunturiselänteisiin, kun tunnelissa ollut vesi on ylittänyt korkealla vedenjakajana olleen harjanteen matalimman kohdan. Veden alaspäin virratessaan saama lisäenergia on vielä kiihdyttänyt eroosiota. Tuloksena on kapea jyrkkäreunainen laakso, joka laskee rinnettä alaspäin. Näitä kutsutaan subglasiaalisiksi uomiksi. Esimerkkejä tällaisista ovat Saariselällä Laanilassa oleva Rumakuru, Lemmenjoella oleva noin 20 metriä syvä Kynsileikkaamakuru ja Käsivarren alueella Coavccesoaivin puhtaaksi huuhoutunut tunturiselänne. Muut mainitut kulutusmuodot ovat syntyneet tästä samasta syystä, mutta eri kohtiin maastossa, jonka vuoksi niitä kutsutaan muilla edellä mainituilla nimillä.
Roy Conacher
Roy Gordon Conacher (5. lokakuuta 1916 Toronto – 29. joulukuuta 1984 Victoria) oli kanadalainen jääkiekkoilija, joka pelasi 11 kautta National Hockey Leaguessa seuroinaan Boston Bruins, Detroit Red Wings ja Chicago Black Hawks. Hyökkääjä Conacher voitti Stanley Cupin Bostonissa kahdesti.
Simtek
Kausi 1995
Tallipäällikkö Nick Wirthistä tuli myöhemmin Benettonin tekninen johtaja.
Yläsommee
Yläsommeen kylä Suomessa
Yläsommee kuuluu Suomen Neuvostoliitolle sodan jälkeen luovuttamiin alueisiin. Suomelle kuuluessaan Yläsommeen kylä sijaitsi Viipurin maalaiskunnan eteläosassa. Se rajoittui etelässä Johanneksen kuntaan ja idässä Kuolemajärven kuntaan. Maalaiskunnan alueella sen naapurikyliä olivat Alasommee, Rikkola, Järvelä ja Korpela–Autio.
The Baby-sitters Club
Mallory Pike
Mallory on vanhin kahdeksasta lapsesta ja hänen sisaruksensa ovat Claire (5 vuotta), Margo (7 vuotta), Nicky (8 vuotta), Vanessa (9 vuotta), ja kolmoset Adam, Byron, ja Jordan (10 vuotta). Piken perhe on yksi kerhon vakioasiakkaita. Kun Susan muuttaa takaisin New Yorkiin, kerho katsoo Malloryn mahdollisena tilalle, vaikka tytöt ovat aluksi haluttomia päästämään Malloryä sisään kerhoon ja laittavat hänet käymään ensin monenlaisia vaikeita testejä läpi. Hänestä tulee lopulta nuorempi harjoittelijajäsen, koska hän ei saa esimerkiksi ottaa lastenvahtikeikkoja myöhään illalla, ellei hän vahdi omaa perhettään. Mallory aikoo tulla kirjailijaksi ja lastenkirjojen kuvittajaksi vanhempana. Hän rakastaa hevostarinoiden lukemista.
Shannon Kilbourne
Shannon on ainoa jäsen kerhossa, joka ei käy Stonebrookin ala-astetta, vaan käy yksityiskoulua. Hänellä on kaksi siskoa, Tiffany ja Maria. Hän on Lisan ensimmäinen ystävä hänen uudessa naapurustossaan, vaikka he eivät aluksi tulleet toimeen. Lisan Luis-collien kuoleman jälkeen Shannon tarjoutui antamaan Lisalle oman koiransa Astridin pentuja, jonka Lisan veli David myöhemmin nimesi Shannoniksi.
Michael Davitt
Davittin omat vanhemmat olivat köyhiä maanvuokraajia, jotka häädettiin mailtaan hänen ollessaan lapsi. Davitt joutui menemään 10-vuotiaana töihin lancashirelaiseen puuvillakehräämöön, jossa hän vuotta myöhemmin menetti oikean käsivartensa työonnettomuudessa. Hän elätti sen jälkeen itsensä kirjapainoapulaisena ja lehdenmyyjänä. Davitt liittyi vuonna 1865 feeniläiseen salaseuraan Irlannin tasavaltalaisveljeskuntaan (IRB) ja kohosi 1868 sen sihteeriksi. Hän jäi vuonna 1870 kiinni Lontoossa aseiden toimittamisesta Irlantiin ja sai 15 vuoden vankeustuomion. Hänet vapautettiin armahduksella joulukuussa 1877. Vankila-aikanaan Davitt kehitteli ajatusta feeniläisten aktivismin ja Charles Parnellin johtaman parlamentaarisen itsehallintoliikkeen yhdistämisestä uudenlaiseksi poliittiseksi liikkeeksi. Vapauduttuaan Davitt matkusti ensin IRB:n edustajana Yhdysvaltoihin. Siellä hän sai vaikutteita Henry Georgen teorioista, joiden mukaan viljelymaan keskittynyt omistus ja köyhyys olivat yhteydessä toisiinsa.
Helios
Helioksella oli myös jumalaista karjaa, jota hänen tyttärensä Faethusa ja Lampetia paimensivat Thrinakian saarella. Odysseus poikkesi kotimatkallaan saarelle, ja kun miehistö varoituksista huolimatta teurasti pyhiä eläimiä, vaati Helios Zeusta kostamaan tämän tai hän menisi Haadekseen loistamaan kuolleille. Zeuksen oli pakko suostua vaatimukseen ja hän upotti Odysseuksen laivan salamallaan.
Essee
Esseetyypit
Esseet jaetaan kahteen eri alalajiin, jotka ovat subjektiivinen essee ja tutkielmaessee.
Tutkielmaessee pyrkii käsittelemään aihettaan objektiivisesti ja muistuttaa tieteellistä tutkielmaa. Yleensä tutkimusongelma tai -tehtävä ilmaistaan selkeästi ja lähteet merkitään tarkasti, mahdollisesti tekstiviitteiden ja lähdeluettelon avulla. Toisin kuin tavallisessa tutkielmassa, tutkielmaesseessä voidaan tuoda esille kirjoittajan omia mielipiteitä ja muuta henkilökohtaista aineistoa.
Volvo XC60
Volvo XC60 II (2017–)
Moottoreina ovat 2,0-litraiset bensiinimoottorit T5 (250 hv) ja T6 (310 hv) sekä dieselmoottori D5 (190/235 hv). Lisäksi on ladattava hybridimalli T8, jossa T6-bensiinimoottorin apuna on 87-hevosvoimainen sähkömoottori.
Meioosi
I jako
thumb|150px|Kaksi homologista kromosomia vaihtavat geneettistä materiaalia. thumb|200px|[[Mitoosin ja meioosin ero, alempana meioosi]] Ensimmäisen jaon vaiheet ovat profaasi I, metafaasi I, anafaasi I sekä telofaasi I. Profaasi I jakaantuu viiteen osaan: leptoteeni, tsygoteeni, pakyteeni, diploteeni sekä diakineesi. Leptoteenin aikana kromosomit alkavat tiivistyä, tsygoteenissä ne alkavat pariutua, pakyteenissä pariutuminen on valmis, diploteenissä homologiset sisarkromosomit vaihtavat geneettistä materiaalia ns. kiasma-rakenteiden välityksellä, sekä lopuksi diakineesissä sentromeerit muodostuvat. Diploteenissä tapahtuva DNA-materiaalin vaihto on toinen kahdesta tekijästä, jotka aikaansaavat geenivaihtelua meioosissa. Kiasmojen määrä vaihtelee lajeittain (esimerkiksi Drosophila melanogaster -banaanikärpäsen uroksilla ei esiinny lainkaan kiasmoja), sekä niiden esiintymistaajuus on yleensä suurempi, mitä lähempänä ollaan kromosomin päitä.
Alanis Morissette: The Collection
Kappaleet
Alanis Morissette on sanoittanut kaikki kappaleet paitsi ”Crazyn”, jonka on sanoittanut Seal.
Verenkierto
Verenkierto on järjestelmä, jolla elimistön soluille kuljetetaan verisuonten avulla ravintoa ja happea, sekä solujen tuottamia kuona-aineita ja hiilidioksidia kuljetetaan maksaan ja keuhkoihin käsiteltäväksi ja poistettavaksi elimistöstä. Lisäksi verenkierto tasoittaa elimistön eri osien lämpötila- ja happamuuseroja kuljettamalla lämpöenergiaa ja vety-ioneja. Myös hormonit ja elimistön puolustussolut leviävät verenkierron avulla paikasta toiseen.
RedOne
Hänen tuotantoalbumillansa on monia Billboardin ja kansainvälisiä hittejä, joita hän tuotti ja kirjoitti yhdessä muiden tuottajien kanssa. RedOne on perustanut oman levy-yhtiön nimeltä RedOne Records. Hän oli kymmenkertainen Grammy-ehdokas, mutta voitti niistä kolme. Hän sai myös vuoden tuottaja Grammy-palkinnon, joka on ruotsalainen Grammy Awards -palkinto. Vuonna 2009 hän oli Billboard Hot 100: n ykköstuottaja, sijalla kolme lauluntekijänä ja vuoden BMI-lauluntekijänä. Pääasiassa hän tuottaa pop-, rock-, dance-, eurodance- ja house-tyylilajien musiikkia.
Elämäkerta
Vuosien ponnistelujen jälkeen RedOne sai vihdoin tunnustuksen vuonna 2005. Hän tuotti Darinin ensimmäisen singlen 'Step Up'-nimisen kappaleen, joka saavutti Ruotsin ranking-listan kärjen. RedOne sai myöhemmin Bilal Hajjin usein tekemänsä yhteistyön ansiosta Grammy-palkinnon vuoden skandinaavisesta laulusta. Hän jatkoi tuottamista kanadalaisen laulaja Carl Henryn kanssa. Kappaleista Wish ja Little Mama ansiosta hän sai Juno-palkinnon. Hän työskenteli lisäksi pop-laulaja Britney Spearsin ja säveltäjän Michelle Bellin kanssa vuonna 2005. Hän tuotti kappaleen nimeltä "Money, Love and Happiness."
Vuonna 2006 RedOne tuotti Bamboo-nimisen kappaleen, joka nimettiin FIFA World Cup 2006 tunnuskappaleeksi. Osana virallista World Cup-ohjelman brändiä, promootiokappale ansaitsi hänelle tunnustusta. Kansainvälinen jalkapalloliitto (FIFA) päätti tehdä hänestä johtavan tuottajan ja säveltäjän virallisille vuoden 2006 jalkapallon MM-kisoille, jotka järjestettiin Saksassa.
Jouni Loponen
Seuraura
Kaudeksi 1994–1995 Loponen siirtyi SM-liigajoukkue JyP HT:hen, jossa tulokaskausi toi 42 runkosarjaottelussa tehot 4+7=11 ja neljässä playoff-ottelussa yhden syöttöpisteen. Hänen teholukemansa +7 oli runkosarjassa koko kauden pelanneista joukkueen paras. Loponen voitti JyP HT:n sisäisen tehotilaston myös kaudella 1995–1996 lukemalla +5. Kaudeksi 1996–1997 hän siirtyi Ruotsin Elitserienin HV71:een. Kaudella 1997–1998 Loponen oli joukkueen eniten maaleja tehnyt puolustaja seitsemällä osumallaan.
Wilfred Agbonavbare
Nigerian maajoukkueessa Agbonavbare pelasi vuosina 1983–1989 ja 1993–1994. Hän oli mukana AM-kilpailuissa 1994, jotka Nigeria voitti, ja MM-kilpailuissa 1994.
Volkswagen Polo R WRC
Merkin ykköstiimin kuljettajina toimivat kaudella 2013 Sébastien Ogier ja Jari-Matti Latvala, ja lisäksi tehdastallissa ajoi myös Andreas Mikkelsen. Ensimmäinen voitto uudella Pololla tuli jo avauskauden toisesta rallista, Ogierin vietyä lumella ajetun Ruotsin rallin voiton. Kauden päätteeksi Ogier voitti myös kuljettajien maailmanmestaruuden, ja Volkswagen ylivoimaisesti valmistajien mestaruuden.
Edward Turner Bennett
Bennett oli ammatiltaan lääkäri, mutta hänen varsinainen intohimonsa oli eläintiede. Vuonna 1822 hän oli perustamassa hyönteistieteellistä seuraa, joka myöhemmin liitettiin Linnean Societyyn. Se oli myös Zoological Society of Londonin alku, ja Bennett toimi seuran sihteerinä 1831–1836.
Veli-Pekka Alare
Alare tunnetaan parhaiten muinaiseen Suomeen sijoittuneesta sarjakuvastaan Pekko (1972–1979), joka oli satiiria silloin eletystä nykyhetkestä. Pekko syntyi alun perin Amos Andersonin taidemuseon sarjakuvanäyttelyyn 1971, ja sitä julkaisi Hymy-lehti. Suosikissa 1975–1979 ilmestynyt ja vuonna 2005 kirjaksi koottu, Jyrki Paavolan käsikirjoittama Kutri-Helena on popmusiikin maailmaan sijoittuva hupailu. Päähahmo on viaton fanityttö, joka tapaa silloisia tähtiä.
Eurofox
Aeropro Eurofox on slovakialainen Aeropro s.r.o.:n valmistama ultrakevyt lentokone. Kone on luokiteltu Yhdysvalloissa LSA-luokkaan 560 kg lentopainolla. Se on kaksipaikkainen rinnakkainistuttava ylätaso, jonka erityisenä ominaisuutena on helppo siipien kääntäminen säilytysasentoon. pienoiskuva|Aeropro Eurofox
Mario Melchiot
Alankomaiden maajoukkueessa Melchiot debytoi 11. lokakuuta 2000 Portugalia vastaan pelatussa MM-karsintaottelussa. Yhteensä hän on pelannut 17 A-maaottelua.
Armenian dram
Armenian dram (, tunnus դր, lyhenne AMD) on Armenian virallinen rahayksikkö. Yksi dram jakautuu 100 lumaan. Sana "dram" tarkoittaa suomeksi "rahaa". Ennen dramia Armeniassa oli käytössä Armenian rupla.
Philip Stone
Philip Stone (14. huhtikuuta 1924 Leeds – 15. kesäkuuta 2003) oli brittiläinen näyttelijä. Hänen mieleenpainuvimmat roolinsa olivat Stanley Kubrickin elokuvissa Kellopeliappelsiini (1972), Barry Lyndon (1975) ja Hohto (1980). Hänellä oli myös pieni rooli kapteeni Philip Blumburtina elokuvassa Indiana Jones ja tuomion temppeli (1984) sekä cameorooli James Bond -elokuvassa Pallosalama (1965).
Koripallon Israelin cup
Pelisysteemi
Ensimmäisellä ja toisella kierroksella joukkueet kohtaavat kerran toisensa ja voittaja menee otteluparista jatkoon. Otteluparit valitaan arpomalla. Toiselta kierrokselta jatkoonpäässeistä joukkueista arvotaan uudestaan otteluparit neljännesvälieriin. Edellisen kauden Israelin liigan mestari ei kuitenkaan voi kohdata hallitsevaa cupin mestaria vasta kuin loppuvaiheessa, jos sama joukkue on voittanut edellisellä kaudella sekä liigan että cupin niin liigassa toiseksi sijoittunut ei voi kohdata kyseistä seuraa.
Freestylehiihdon maailmancup 2006–2007
Freestylehiihdon maailmancup 2006–2007 oli historiansa 28. maailmancup-kausi. Kauden aikana kilpailtiin sekä miesten että naisten maailmancupissa niin kumparelaskussa, parikumparelaskussa, hypyissä, skicrossissa että halfpipessa.
Alkeisvaraus
Kaikkien itsenäisinä havaittujen hiukkasten sähkövaraukset ovat alkeisvarauksen suuruisia tai sen kokonaisia monikertoja. Esimerkiksi protonilla ja positronilla on yhden alkeisvarauksen suuruinen sähkövaraus. Elektronilla ja antiprotonilla on alkeisvarauksen vastaluvun suuruinen sähkövaraus. Atomifysiikassa alkeisvarausta käytetään yleisesti varauksen yksikkönä, ja tällöin kaikki havaitut sähkövaraukset ovat siis kokonaislukuja.
Ensimmäisenä alkeisvarauksen suuruuden sai kohtalaisella tarkkuudella mitatuksi Robert Millikan vuosina 1909 suihkuttamalla öljypisaroita sähkökenttään. Koejärjestely tunnetaan Millikanin kokeena. Siinä voitiin hyvinkin pienet sähkövaraukset mitata ja todeta niiden aina olevan tietyn vakion, alkeisvarauksen monikertoja.
Pisa (täsmennyssivu)
Pisa voi tarkoittaa ainakin seuraavia asioita:
Tarton yliopisto
Venäjän vallan aika
Venäjän vallan aikana Tarton yliopiston toiminta päättyi ja korkeamman asteen koulutusta haluavat suuntasivat Saksaan. Venäjän keisarinna Katariina II:n tultua valtaan yliopistokysymys heräsi uudelleen henkiin. Kiistaa syntyi siitä pitäisikö uuden yliopiston sijaita Pärnussa vai Tartossa. Liivinmaan ritarikunta esitti vuonna 1768 suunnitelman yliopiston perustamiseksi Tarttoon, mutta suunnitelmien toteutus lykkääntyi rahan puutteen vuoksi. Vuonna 1798 keisari Paavali I antoi luvan yliopiston avaamiselle Baltiassa. Päätös johtui uhkaavasta akateemisen työvoiman pulasta. Venäjän keisarikunnassa toimi vain Moskovan yliopisto ja yliopiston kaltainen suurherttuan koulu Liettuassa. Lisäksi antaessaan luvan yliopiston perustamiseen keisari oli samalla kieltänyt Ranskan vallankumouksen takia opiskelun muissa yliopistoissa. Kuurinmaalaisten vaikutuksesta yliopisto avattiinkin Jelgavassa Tarton sijasta. Vuonna 1801 Paavali murhattiin ja valtaan noussut Aleksanteri I määräsi yliopiston sijoitettavaksi Tarttoon. Hän varmisti sille rahoituksen, joka oli riippuvainen ritarikuntien tuesta. Tarton yliopistosta tuli Landesuniversität. Aateli painotti kyseessä olevan oppilaitoksen Viron- ja Liivinmaan ritarikuntien jäsenille, vaikkakin opistoon oltiin valmiita ottamaan myös ulkomaalaisia aatelisia. Yliopisto avattiin keväällä vuonna 1802.
Neuvostoaika
Neuvostoaikana Tarton yliopisto avattiin uudelleen nimellä Tartu Riiklik Ülikool eli Tarton valtionyliopisto. Opettajia jouduttiin tuomaan idästä, koska suurin osa opettajakunnasta oli paennut länteen tai kyyditetty GULAG-leiristöön. Pakollisiksi aineiksi yliopistossa tuli marxismi-leninismin perusteet, dialektinen ja historiallinen materialismi ja poliittinen taloustiede. Nomenklatuuraan kuuluivat rehtori, vararehtorit, puoluekomitean sihteeri ja joidenkin oppituolien johtajat.
Kaipola (Viipurin mlk)
Asutus
Kaipolassa oli 233 asukasta vuonna 1937. Kaipolan läpi kulki kantatie 61, jonka varteen kylän keskusta oli muodostunut. Vuonna 1937 Kaipolassa oli 962 ha metsää, 265 ha peltoa ja 5 ha niittyä. Kaipolan kylä muodosti oman kansakoulupiirinsä. Vuonna 1939 koulussa oli kaksi opettajaa ja 41 oppilasta.
Historia
Neuvostoliitto ei valloittanut Kaipolan aluetta talvisodan aikana, mutta Moskovan rauhassa alue oli luovutettava. Kaipolan väestö oli evakuoitu muualle Suomeen jo sodan alkuvaiheessa. Jatkosodassa Suomi valtasi luovutetut alueet takaisin. Takaisinvaltauksen jälkeen kaipolalaiset pääsivät palaamaan koteihinsa ja aloittamaan jälleenrakennuksen. Uusi evakuointi oli kuitenkin edessä vuonna 1944 ja alue luovutettiin uudelleen.
Ultraviolettitähtitiede
Hubble-avaruusteleskooppi ja FUSE ovat olleet merkittävimpiä UV-avaruusteleskooppeja, mutta myös luotainraketeilla ja avaruussukkuloilla on tehty UV-havaintoja.
Ikonen
Ikonen on suomalainen sukunimi, joka on muun muassa seuraavilla henkilöillä:
Intel 8088
right|thumb|250px|Intel 8088 Intel 8088 on Intelin valmistama Intel 8086:een perustuva mikroprosessori. Siinä on 16-bittiset rekisterit ja 8-bittinen dataväylä.
Hannu Juusola
Juusola valmistui Helsingin yliopistosta filosofian kandidaatiksi vuonna 1993 ja filosofian tohtoriksi vuonna 1999 (seemiläiset kielet ja kulttuuri, Helsingin yliopisto). Hän toimi seemiläisten kielten ja kulttuurien yliopistonlehtorina Helsingin yliopistossa vuosina 2001-2010. Vuonna 2002 Juusola oli Suomen Akatemian tutkijatohtorina Yalen yliopistossa. Vuonna 2011 Juusola sai seemiläisten kielten ja kulttuurien professuurin Helsingin yliopistosta, ja vuonna 2013 hän oli Berkeleyn yliopistossa vierailevana tutkijana.
LPR Brakes Farnese Vini
Kaudeksi 2007 Team LPR yhdistyi 3C Casalinghi Jet Androni Giocattoli -joukkueen kanssa ja talli jatkoi nimellä Team LPR. Kaudeksi 2008 Team LPR yhdistyi Tenax-joukkueen kanssa ja talli jatkoi nimellä LPR Brakes - Ballan. Kaudelle 2009 joukkueen toinen tukija vaihtui ja joukkue tunnetaan nimellä LPR Brakes Farnese Vini.
Kehittävä työntutkimus
Lähestymistavan taustaa
Toimintajärjestelmän käsite on kehittynyt vaiheittain analysoitaessa ihmisen toiminnan historiallista kehittymistä. Toimintajärjestelmän mallin kehittymisessä keskeisiä oivalluksia ovat olleet Vygotskin tekemä ärsyke-reaktio-mallin laajennus työkalun tai merkin avulla välittynyttä tekoa kuvaavaksi rakenteeksi ja Leontjevin kolmitasoinen kuvaus toiminnan rakenteesta. Työkalun käsite tuo kuvaukseen toiminnan säätelyn ja toiminnan jakaminen eritasoisiin osiin auttaa kuvaamaan sellaisia tekoja, jotka ovat mielekkäitä vain laajemman kokonaisuuden osina. Tarkastelu tavoittaa siis toiminnan tiedostettuja merkityksiä, tavoitteita ja suunnitelmia.
Jotunheimen
Nimen tausta
Ylänköalueen nimen Jøtunheimen antoi norjalainen kirjailija Aasmund Olavsson Vinje vuonna 1862. Vinje nimesi alueen sekä skandinaavisen mytologian että paikallisten maisemien inspiroimana. Nimen alkuosa jotun viittaa jättiläisiin tai peikkoihin ja loppuosa heimen taas niiden kotipaikkaan – Jotunheim on skandinaavisessa mytologiassa jättiläisten maailma. Myöhemmin nimi Jøtunheimen muutettiin muotoon Jotunheimen, joka on nykyään tavallisemmin käytetty kirjoitusmuoto.
Jäätiköt
Jotunheimenin alueella on erikokoisia jäätiköitä. Nykyiset jäätiköt ovat lähinnä korkeiden huippujen ympärillä ja peittävät alueen ylimpiä laaksoja sekä korkealla olevia tasaisempia alueita.
Irlannin maaliitto
Maaliitto harjoitti laajamittaista poliittista agitaatiota ja kutsui irlantilaiset taisteluun niitä maanomistajia vastaan, jotka olivat kohdelleet vuokralaisiaan huonosti tai laittomasti. Liitto saattoi julistaa tällaisten maanomistajien tiloja ”pannaan”, jolloin heidän palvelusväkensä painostettiin eroamaan, kauppiaiden ei annettu myydä heille ja heidän postinkulkuaan haitattiin, kunnes heidän oli mahdotonta saada uutta työväkeä tiloilleen. Vuonna 1880 maaliitto kohdisti tällaisen kampanjan Mayossa asuneeseen tilanhoitaja Charles Boycottiin. Hänen nimestään syntyi tämän seurauksena sana boikotti.
Maaliitto sai suuren kannatuksen ja runsaasti rahoitusta amerikanirlantilaisilta tukijoiltaan Yhdysvalloista. Liiton suurin voitto oli William Gladstonen liberaalin hallituksen vuonna 1881 läpi ajama maalaki eli Land Act, joka määräsi maanomistajat perimään ”kohtuullista vuokraa” ja antoi maanvuokraajille turvan laittomia häätöjä vastaan. Kun Parnell ja maaliitto tästä huolimatta jatkoivat agitaatiotaan, Gladstonen hallitus määräsi 13. lokakuuta 1881 Parnellin ja useita liiton johtajia pidätettäviksi. Kun maaliitto vastasi tähän vaatimalla kaikkia maanvuokraajia pidättäytymään vuokranmaksusta, hallitus lakkautti koko järjestön 30. lokakuuta. Parnell ja muut vapautettiin seuraavan vuoden maaliskuussa heidän päästyään sopuun Gladstonen kanssa.
Vesa Mars
Vesa Mars (s. 1. maaliskuuta 1961 Pietarsaari) on muun muassa A-lehtien ja PlusTV:n entinen sekä Synsam Group Finlandin nykyinen toimitusjohtaja. Hän pelasi 1980-luvulle saakka jalkapalloa pääsarja- ja maajoukkuetasolla.
Yhdysvaltain avoin tennisturnaus 2001
Miesten nelinpeli
Wayne Black / Kevin Ullyett –  Donald Johnson /  Jared Palmer 7–6, 2–6, 6–3
Hamina (täsmennyssivu)
Hamina voi tarkoittaa seuraavia asioita:
Virvoitusjuoma
Tunnettuja virvoitusjuomamerkkejä ovat muun muassa Coca-Cola, Dr Pepper, Mountain Dew, Sprite, 7 Up, Pepsi ja Fanta.
Muuta
Ranskalaisen 60 Millions de Consommateurs -lehden teettämässä laboratoriotutkimuksessa tarkasteltiin Ranskan 19 suosituinta virvoitusjuomaa. Tutkituista juomista kymmenessä todettiin olevan pieniä määriä alkoholia. Coca-Colan ja Pepsin alkoholipitoisuus oli noin 0,001 prosenttia eli noin 10 ppm.
Michael Connelly
Ura kirjailijana
Connellyn kirjoja on käännetty ainakin 39 kielelle, ja Conelly on saanut niistä seuraavia palkintoja: Edgar, Anthony, Macavity, Dilys, Nero, Barry, Audie, Ridley (Yhdysvallat), Maltese Falcon (Japani), .38 Caliber, Grand Prix (Ranska) ja Premio Bancarella (Italia). Yhdysvaltalainen GQ-lehti on myös nimennyt Connellyn ”maailman parhaaksi dekkarikirjailijaksi”. Lisäksi Connelly on saanut Pulitzer-palkinnon kahden muun toimittajan kanssa lehtiartikkelista, jossa kerrottiin lento-onnettomuudessa eloonjääneistä.
Toinen Kernstownin taistelu
Toinen Kersntownin taistelu oli 24. heinäkuuta 1864 Virginian pohjoisosassa sijaitsevassa Kernstownissa käyty Yhdysvaltain sisällissodan taistelu. Taistelu käytiin Unionin George Crookin ja Konfederaation Jubal Earlyn johtamien joukkojen välillä. Crookilla oli komennossaan arviolta noin 10 000 ja Earlylla 13 000 miestä.
Tiedustelusatelliitti
Tiedustelusatelliitit ovat satelliitteja, joilla pyritään tarkkailemaan toimintaa toisten valtioiden alueella (esim. joukkojen sijoituksia ja liikkeitä tai ohjustukikohtien ja teollisuuslaitosten rakentamista). Tiedustelusatelliitit voivat ottaa tarkkoja valokuvia (eri aallonpituuksilla) tai ne voivat kuunnella tietoliikennettä. Ne voivat valvoa ydinkoekieltoa tai havaita ohjusten laukaisut.
Uusimpien tiedustelusatelliittien arvioidaan erottavan 4-10 cm suuruiset kohteet. 1970-luvulla ja vielä osin 1980-luvulla satelliitit ottivat valokuvia, jotka ne sitten pudottivat pienissä säiliöissä laskuvarjolla alas. Nykyisin kuvat voidaan lähettää radioteitse.
Liberaali aloite
Vaalimenestys
Vuonna 2020 puolue sai yhden edustajan läpi Azorien paikallisvaaleissa alueen omaan parlamenttiin. Vuonna 2021 Liberaali aloite osallistui presidentinvaaleihin ehdokkaanaan Tiago Mayan Gonçalves. Hän sai 3,23 % annetuista äänistä eikä selviytynyt toiselle kierrokselle.
Vuoden 2022 parlamenttivaaleissa puolue sai 8 edustajaa portugalin parlamenttiin, mikä teki siitä maan neljänneksi suurimman puolueen.
17. heinäkuuta
17. heinäkuuta on gregoriaanisen kalenterin mukaan vuoden 198. päivä (199. päivä karkausvuonna). Vuodesta on jäljellä 167 päivää.
Hymynaama
Hymynaama joukkotiedotuksessa
Hymynaama liitetään usein englanninkieliseen lauseeseen 'Have a nice day!' (suom. Mukavaa päivää sinulle!)
1988-1989
thumb|right|200px|Hymynaama t-paidassa
Pekka Ruuska
1980-luvun alussa Ruuska kiersi maata Livingstone-yhtyeessä ja esitti gospelpainotteista musiikkia. Vuonna 1985 hän osallistui Ritz-yhtyeen kanssa kappaleella ”Seinäkalenterityttö” Syksyn sävel -kilpailuun. Kappale ei päässyt finaaliin, mutta oli mukana Syksyn sävelen satoa -ohjelmassa.
1990-luvun puolessa välissä Ruuska aloitti työt Warner Music Finlandin kotimaisen tuotannon päällikkönä. Tuottajana hänen menestyksiään ovat olleet muun muassa Asa, The Rasmus, Zen Café, Maija Vilkkumaa ja The Crash. Marraskuusta 2007 alkaen Ruuska on johtanut omaa musiikkiyhtiötään Kaiku Entertainmentia.
Krisiun
Yhtyeen nimi Krisiun on vanhaa latinaa ja tarkoittaa ”inhottavuuden näkijää” (engl. ”seer of abomination”), vaikka usein yhtyeen väitetään virheellisesti olevan nimetty Mare Crisiumin mukaan.
Ruumiinrangaistus
Ruumiinrangaistus oli tavallinen rangaistusmuoto vielä uuden ajan alussa, mutta länsimaissa siitä luovuttiin yleisesti 1700-luvun alkupuoliskolla lukuun ottamatta raipparangaistusta. Ruotsissa ja Suomessa ruumiinrangaistus saatettiin vuoden 1734 lain mukaan tuomita vain kuolemanrangaistuksen koventamiskeinona.
Carlo Schmid
Carlo Schmid syntyi Etelä-Ranskan Perpignanissa, jossa hänen Württembergistä kotoisin ollut isänsä toimi Toulousen yliopiston professorina. Schmidin äiti oli ranskalainen ja pojasta tuli täysin kaksikielinen. Vuoden päästä Carlo Schmidin syntymästä perhe muutti Stuttgartiin, jossa Carlo Schmid kävi koulunsa ja pääsi ylioppilaaksi keväällä 1914. Schmid aloitti uransa asianajajana ja toimi vuodesta 1929 opettajana Tübingenin yliopistossa. Toisen maailmansodan jälkeen hänestä tuli Württemberg-Hohenzollernin osavaltion ensimmäisen hallituksen muodostaja ja hän toimi myöhemmin muun muassa osavaltion oikeusministerinä. Saksan sosiaalidemokraattisen puolueen luottamustehtäviin Schmid tuli 1945 ja nimitettiin 1949 puoluehallituksen jäseneksi. Samana vuonna hänet valittiin myös liittopäiville, joiden ulkoasiainvaliokunnan puheenjohtajana hän toimi vuoteen 1953 saakka. Hän toimi liittopäivien puhemiehistössä 1949–1966 ja 1969–1972.
Demolishor
War for Cybertron
Transformers: War for Cybertronissa Demolishor on yksi lukituista hahmoista, joilla voi pelata vain moninpelitilassa. Demolishorin voi saada hahmoksi vain esitilauksena Amazon.comista. Demolishor tuli myöhemmin saataville pelihahmoksi myös ladattavan lisäsisällön kautta.
Tähtitieteilijä
Työnkuva
Perinteisesti kaukoputki on kuulunut tähtitieteilijöiden työvälineisiin. Vaikka havaintojen merkitys on alalla yhä hyvin keskeinen, nykyisin havaitseminen keskittyy yhä voimakkaammin eri puolilla maailmaa sijaitseville suurille teleskoopeille, joilla tutkija käy joko itse suorittamassa havaintoja tai observatorion oma henkilökunta suorittaa ne hänen puolestaan ja lähettää havainnot digitaalisessa muodossa analysoitavaksi. Tietotekniikan kehitys on lisännyt puhtaasti teoreettisen tutkimustyön osuutta merkittävästi. Suurelta osin käytännön työskentely muodostuu tutkimustulosten analysoinnista sekä niiden raportoinnista.
Kirsi Vainio-Korhonen
Ura
Vainio-Korhosen ja Anu Lahtisen kirjoittama Lemmen ilot ja sydämen salat – suomalaisen rakkauden historiaa ilmestyi vuonna 2015. Se on ensimmäinen suomalaisen rakkauden ilmenemismuotoja käsittelevä laajamittainen teos. Vainio-Korhonen sai vuonna 2016 Suomen tietokirjailijoiden tunnustuspalkinnon Tietokirjailijapalkinnon ja vuonna 2020 Suomen Tiedeseuran myöntämän Professori Theodor Homénin Isänmaan historian palkinnon.
Valosähköinen ilmiö
Irronneen elektronin energia
Säteilykvantin eli fotonin energian täytyy olla tarpeeksi suuri, että se voisi irrottaa atomista elektronin. Tällöin energiaa tarvitaan vähintään irrotustyön eli elektronin sidosenergian E_b verran. Sidosenergia on ominainen kullekin metallille.
Teemu Suninen
Vuodesta 2022 lähtien Suninen on toiminut C Moren ja MTV3:n ralliasiantuntijana silloin, kun hän ei itse kilpaile.
Ura
Kesäkuussa 2023 ilmoitettiin, että Suninen ajaa Hyundai Motorsportin Rally1-autolla Viron ja Suomen rallissa Craig Breenin tilalla.
Saarinen
Saarinen esiintyy myös järvien nimenä.
Tapani (myrsky)
Jälkiseuraukset
Jälkiselvittelyissä eduskunta sääti vuonna 2013 voimaan tulleeseen Sähkömarkkinalakiin uudet toimitusvarmuustavoitteet. Niiden mukaan sähkökatko ei saa asemakaava-alueella kestää yli kuutta tuntia ja muualla yli 36 tuntia. Sähkönsiirtoyhtiöt joutuivat tekemään mittavat investoinnit, kun suuri osa pienjänniteverkon ilmajohdoista sijoitettiin maan alle. Tämän ennustettiin huomattavasti nostavan kuluttajien sähkölaskua.